Diari Oficial de la Generalitat Valenciana


Sumari del DOGV 3429, del 08-02-1999 (1999/162)

Expedient número V-DAFP-147/98. Notificació de la resolució del director general d'Arquitectura i Habitatge de l'expedient administratiu de desnonament per falta de pagament.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/162


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número V-DAFP-147/98. Notificació de la resolució del director general d'Arquitectura i Habitatge de l'expedient administratiu de desnonament per falta de pagament. [1999/Q162]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a les persones interessades que en l'expedient administratiu de desnonament que s'esmenta, s'ha dictat la següent:
  
Resolució del director general d'Arquitectura i Habitatge d'expedient administratiu de desnonament per manca de pagament.
  
D'acord amb el requeriment de pagament i l'advertència de llançament efectuat pel director d'Administració de Patrimoni de l'Institut Valencià d'Habitatge, SA, en virtut de les facultats atribuïdes per subapoderament atorgat el 15 de gener de 1996, davant el senyor Antonio Soto Bisquer, notari del Col·legi de València, al número 94 del seu protocol, i acta de referència del 3 de desembre de 1996, i segons l'article 43.2 de la Llei de la Generalitat Valenciana 6/1993, de 31 de desembre, contra l'adjudicatari de l'habitatge que a continuació es detalla:
  
Expedient: V-DAFP-147/98
  
Adjudicatari: Alfredo Fabado Buñuel
  
Codi de l'habitatge: 8074513870
  
Adreça: Alboraia, número 006, porta 15.ª
  
Localitat: Paterna
  
Província: València
  
Règim de cessió: arrendament
  
Vist que segons consta en el certificat de dèbits patrimonials, lliurat per l'Institut Valencià d'Habitatge, SA, que es troba en l'expedient, i a pesar dels requeriments i de les advertències que se us han practicat, no heu pagat la quantitat vençuda i endeutada de 68.598 pessetes.
  
Vist que aquest incompliment constitueix causa de desnonament administratiu, segons el que disposa l'article 138, causa primera del Decret 2.114/1968, de 24 de juliol, sobre el Reglament d'Habitatges de Protecció Oficial, i article 30, causa primera del Reial Decret 2.960/1976, de 12 de novembre, sobre Text Refós de la legislació d'habitatge de protecció oficial.
  
Vist que no heu presentat al·legacions en el termini de 10 dies hàbils atorgats en el requeriment de pagament de dèbits patrimonials i l'advertència de llançament.
  
Atés que de les actuacions practicades, que hi ha en l'expedient, resulta suficientment provat que no heu pagat la quantitat a què es fa referència.
  
Atés que els articles 30 del Text Refós aprovat pel Reial Decret 2.960/1976, de 12 de novembre, i 138 del Reglament d'Habitatges de Protecció Oficial, aprovat per Decret 2.114/1968, de 24 de juliol, en la causa primera, configuren com a motiu de desnonament administratiu la falta de pagament, circumstància que es dóna en aquest cas.
  
Atés que d'acord amb el que estableix l'article 30.1 de l'esmentat Text Refós, com també en els articles 138.1 i 142 del Reglament d'Habitatges de Protecció Oficial, el director general d'Arquitectura i Habitatge podrà acordar el desnonament administratiu per falta de pagament, amb el llançament dels ocupants d'habitatges i el desallotjament de mobles i béns.
  
Atés que en la tramitació d'aquest expedient s'ha complit el procediment assenyalat per l'article 142 del mencionat reglament, i
  
Vists els fets, les dites disposicions i les de general aplicació, fent ús de les facultats atribuïdes pel Decret 215/1995, de 24 de juliol, i d'acord amb el Reglament d'Habitatge de Protecció Oficial, el director general d'Arquitectura i Habitatge, resol:
  
Primer
  
La resolució del contracte que teniu subscrit amb l'administració cedent, respecte de l'habitatge a què es fa referència, així com el vostre llançament i de totes les persones que l'habiten, i el desallotjament de mobles i béns d'aquest, requereix mitjançant aquesta resolució l'interessat en aquest sentit.
  
Segon
  
Si no compliu l'anterior, en el termini d'un mes es procedirà forçosament al desallotjament d'aquest, amb la corresponent autorització judicial d'entrada i el llançament serà executat per la Inspecció d'Administració del Patrimoni de l'Institut Valencià d'Habitatge, SA, i es recaptarà, si cal, l'ajuda dels agents d'autoritat pública.
  
Tercer
  
Aquesta Direcció General es reserva la possibilitat d'utilitzar el règim sancionador i d'execució forçosa que estableix el Reial Decret 3.148/1978 i la resta de legislació aplicable, fins i tot la via de constrenyiment sobre els vostres béns.
  
Que la Inspecció d'Administració del Patrimoni de l'Institut Valencià d'Habitatge, SA, procedisca a la notificació d'aquesta resolució a l'interessat d'acord amb el que es disposa en l'article 143 del Decret 2.114/1968, de 24 de juliol.
  
Aquesta resolució no esgota la via administrativa i contra aquesta podrà interposar un recurs ordinari, davant el conseller d'Obres Públiques, Urbanisme i Transports, en el termini d'un mes comptador des de l'endemà de la recepció de la notificació d'aquesta resolució, i serà requisit, per a admetre el recurs, que consigneu les quantitats que es deuen.